Diari Oficial de la Generalitat Valenciana


Sumari del DOGV 398, del 30-06-1986 (1986/806612)

DECRET 62/1986, de 19 de maig, del Consell de la Generalitat Valenciana, pel qual s'assignen competències en la regulació de les Oficines de Farmàcia.
------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/05/19/62/dof/vci/html**

### Dades del document

Número de DOGV
:   398

Data del DOGV
:   30-06-1986

Secció del DOGV
:   DISPOSICIONS GENERALS

Número del document
:   1986/806612


Data del document
:   19-05-1986

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 62/1986, de 19 de maig, del Consell de la Generalitat Valenciana, pel qual s'assignen competències en la regulació de les Oficines de Farmàcia.  
El Decret 37/1986, de 10 de març, pel qual s'aprova el Reglament Orgànic i Funcional de la Conselleria de Sanitat i Consum, estableix que formen part de les competències de la Direcció General d'Assistència Hospitalària i Especialitats Mèdiques les matèries d'autorització per a la creació, la construcció, la modificació, l'adaptació o la supressió dels centres i establiments sanitaris -entre els quals cal incloure les Oficines de Farmàcia, d'acord amb l'article 12 del Reial Decret 2177/1978, d'1 de setembre-, així com la inspecció i l'ordenació farmacèutiques.   
Dins d'aquestes matèries, la resolució dels expedients d'autorització esmentats i la facultat d'ordenar els horaris, els to ros de guàrdia i els serveis d?urgència i de vacances eren competències dels Col·legis Oficials Provincials de Farmacèutics en virtut, respectivament, d'una delegació de la Direcció General d'Ordenació Farmacèutica, del Ministeri de Sanitat i Seguretat Social, de 30 de novembre de 1978 i de l'article 7 de l'Ordre de 17 de gener de 1980, en desplegament del Reial Decret 909/1978, de 14 d'abril. Igualment, aquesta Ordre assignaba als Col·legis Oficials de Farmacèutics la facultat de vetlar pel compliment del que disposa l'article primer del Reial Decret 909/1978. Després de l'assumpció de les transferències en matèria de sanitat interior per la Generalitat Valenciana, aquestes atribucions de la Corporació Farmacèutica es continuaven entenent mantingudes.   
Es propòsit d'aquesta norma reflectir la presència executiva i administrativa de la Generalitat Valenciana en el procediment aplicable a aquestes qüestions, i determinar-ne l'assignació competencial a la Consellería de Sanitat i Consum, que les exercirà a través de la Direcció General d'Assistència Hospitalària i Especialitats Mèdiques.   
D'altra banda, la possibilitat que, per delegació, els Col·legis Provincials de Farmacèutics continuen exercint, total o parcialment, les funcions que fins ara han exercit, ja s'enquadraria dins de l'esmentada integració en la l'Administració Autonòmica, de manera que els òrgans d'aquesta siguen els que posen fi a la via administrativa.   
En atenció d'aquests motius, a proposta del Conseller de Sanitat i Consum i amb la deliberació prèvia del Consell en sessió de 19 de maig de 1986,   
DECRETE:   
Article primer  
U Correspon a la Direcció General d'Assistència Hospitalària i Especialitats Mèdiques, de la Conselleria de Sanitat i Consum, la competència per a resoldre els expedients i conferir les autoritzacions d'Oficines de Farmacia que deriven del que preveuen els articles quart, cinqué, sisé, seté i vuité del Reial Decret 909/1978, de 14 d'abril.   
Dos. Correspondran als Col·legis Provincials de Farmacèutics d'Alacant, Castelló i València les atribucions de tramitació i formulació de propostes establertes a l'article nové, u, de l'esmentat Reial Decret 909/1978, de 14 d'abril.   
Article segon  
U La Conselleria de Sanitat i Consum, mitjançant la Direcció General d'Assistència Hospitalària i Especialitats Mèdiques, establirà, amb caràcter general o especial, els horaris de servei públic de les Oficines de Farmàcia, els torns de guàrdia i servei d'urgència i els de vacances, als quals es refereix l'article seté de l'Ordre de 17 de gener de 1980, del Ministeri de Sanitat i Seguretat Social.   
Dos. Aquesta ordenació s'establirà atenent les necessitats assistencials i sanitàries de la població, així com en funció de les característiques urbanes i geogràfiques, en ordre a obtenir una eficàcia major en l'assistència, i d'acord amb les instruccions concretes que, si s'escau, puga dictar la Conselleria de Sanitat i Consum, a proposta de la Direcció General d'Assistència Hospitalària i Especialitats Mèdiques, consultats els Col·legis Provincials de Farmacèutics.   
Article tercer  
U Correspon a la Direcció General d'Assistència Hospitalària i Especialitats Mèdiques, de la Conselleria de Sanitat i Consum, l'exercici de les atribucions adreçades a donar compliment al que disposa l'article primer del Reial Decret 909/1978, de 14 d'abril.   
Dos Els Col·legis Oficials de Farmacèutics adoptaran les mesures corporatives corresponents previstes en els estatuts per tal de vetlar pel compliment de l'esmentat article primer del Reial Decret 909/1978.   
Article quart  
U La Direcció General d'Assistència Hospitalària i Especialitats Mèdiques és autoritzada a delegar, totalment o parcialment, les competències considerades en els articles primer, segon i tercer del present Decret, en favor dels Col·legis Provincials de Farmacèutics d'Alacant, Castelló i València.   
Dos. Aquesta delegació atendrà les condicions següents:   
a) Si es refereix a les matèries esmentades a l'article primer, u, d'aquest Decret, si pertoca, les autoritzacions acordades pels Col·legis Oficials de Farmacèutics no produiran efecte fins que s'emeta l'acte d'obertura i funcionament d'una Oficina de Farmàcia o del canvi de titularitat o cotitularitat, lliurada pels Serveis Territorials de Sanitat, que comprovaran el compliment dels requisits exigibles en cada cas.   
b) En qualsevol dels supòsits de delegació que fa referència a l'apartat u d'aquest article, contra les Resolucions dels Col·legis Oficials de Farmacèutics es podrà interposar recurs d?alçada davant del Conseller de Sanitat i Consum, la resolució del qual posarà fi a la via administrativa.   
c) Aquelles altres indicacions que expressament es continguen a la resolució de delegació.   
DISPOSICIO TRANSITORIA  
Els expedients que estiguen en tràmit quan entre en vigor aquest Decret, continuaran regint-se per les normes competencials anteriors derivades de la resolució de 30 de novembre de 1978, de la Direcció General d'Ordenació Farmacèutica del Ministeri de Sanitat i Seguretat Social.   
DISPOSICIONS FINALS  
Primera  
La Conselleria de Sanitat i Consum queda autoritzada a dictar les normes que poden resultar precises per al desplegament i aplicació del que disposa aquest Decret.   
Segona  
Aquesta publicació vigirà l'endemà de la publicació al Diari Oficial de la Generalitat Valenciana.   
València, 19 de maig de 1986.   
El President de la Generalitat  
JOAN LERMA I BLASCO  
El Conseller de Sanitat i Consum,  
JOAQUIN COLOMER I SALA


Còpia Permalink ELI